rejauldu/bengali-wikipedia huggingface dataset:
thumb|250px|রূপলাল হাউজের জরাজীর্ণ অবস্থা, ২০০৮ রূপলাল হাউজ বাংলাদেশের ঢাকা শহরের পুরান ঢাকার শ্যামবাজার এলাকায় ঊনবিংশ শতকে নির্মিত একটি ভবন। এটি ৯১.৪৪ মিটার দীর্ঘ একটি দ্বিতল ভবন। এর পেছনভাগে বুড়িগঙ্গা নদী প্রবহমান।এটি জমিদার ও বণিকদের তৈরি।   ইতিহাস   ভবনটি নির্মাণ করেন হিন্দু ব্যবসায়ী ভ্রাতৃদ্বয় রূপলাল দাস ও রঘুনাথ দাস। রূপলাল দাস (১৮৪৫-১৯১৩) ঢাকার জমিদার ও ব্যাংকার ছিলেন। এটি বুড়িগঙ্গা নদীর উত্তর পারে ফরাসগঞ্জ এলাকায় অবস্থিত। রূপলাল ঢাকার বিখ্যাত আর্মেনীয় জমিদার আরাতুনের কাছ থেকে বাড়িটি কিনে পুনর্নির্মাণ করেছিলেন। এর নির্মাণ কাল ঊনবিংশ শতাব্দীর ষাটের দশক। মার্টিন এন্ড কোং কোম্পানির একজন স্থপতি এর নকশা প্রণয়ন করেছিলেন। দ্বিতল এই ভবনের স্থাপত্য শৈলী অভিনব। এটি দুইটি অসম অংশে বিভক্ত যার প্রতিটিতে কিছুটা ভিন্ন স্থাপত্য শৈলী দেখা যায়। এর ভিত্তিভূমি ইংরেজি E অক্ষরের ন্যায়।, যার বাহুত্রয় শহরের দিকে প্রসারিত। মাঝের দীর্ঘতম বাহুটির দৈর্ঘ্য ১৮.৩৩ মিটার। ভবনটির ছাদ নির্মাণ করা হয়েছিল 'কোরিনথীয়' রীতিতে। এর উপরে রয়েছে রেনেসাঁ যুগের কায়দায় নির্মিত 'পেডিমেন্ট'। রূপলাল হাউজে দ্বিতীয় তলায় দুটি অংশে বিভিন্ন আয়তনের মোট ৫০টিরও বেশি কক্ষ রয়েছে। এছাড়াও রয়েছে কয়েকটি প্রশস্ত দরবার কক্ষ । ভবনের পশ্চিামংশে দোতলায় অবস্থিত নাচঘরটি আকষণীয়ভাবে তৈরী। এর মেঝে ছিল কাষ্ঠ নির্মিত। পুরো বাড়ি জুড়ে উত্তর-দক্ষিণ পার্ম্বে রয়েছে প্রশস্ত বারান্দা। বারান্দা দুটি ইট-নির্মিত 'সেমি-কোরিনথীয়' স্তম্ভ বা সমায়ত ইটের স্তম্ভের ওপর সংস্থাপিত।  নদীর দিকে সম্মুখভাগে ভবনের চূড়াতে একটি বড় ঘড়ি ছিল যা ১৮৯৭ খ্রিস্টাব্দের ভূমিকম্পে ভেঙ্গে পড়ার পড়ে আর ঠিক করা হয়নি। ১৮৮৮ সালে ভারতের ভাইসরয় লর্ড ডাফরিন ঢাকা সফরের সময় তাঁর সম্মানে এখানে একটি বল নাচবল নাচের আসর আয়োজন করা হয়েছিলো।  ১৯৪৭ খ্রিস্টাব্দে ভারত বিভাগকালে রূপলালের উত্তরাধিকাররা ঢাকা ত্যাগ করে পশ্চিম বঙ্গে চলে যান। সাম্প্রতিক কালে রূপলাল হাউজ মসলা ও সবজি ব্যবসায়ীদের দখলে চলে গিয়েছিল। তবে বর্তমানে এটিকে অবৈধ দখলমুক্ত করে বাংলাদেশ সরকারের পুরাতত্ত্ব বিভাগের তত্ত্বাবধানে রাখা রয়েছে।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা  ওয়াইজ হাউজ  শঙ্খনিধি হাউজ  বর্ধমান হাউস   তথ্যসূত্র    বহিঃসংযোগ   অবৈধ দখলে জর্জরিত একসময়কার অভিজাত চতুষ্ক বাড়ি রূপলাল হাউস trip zone    বিষয়শ্রেণী:পুরান ঢাকা বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:বাংলাদেশের স্থাপত্য বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশে ব্রিটিশ উপনিবেশিক স্থাপত্য বিষয়শ্রেণী:ঢাকার ইতিহাস
ধর্ম যার যার উৎসব সবার হলো বাংলাদেশ, পশ্চিমবঙ্গ, ত্রিপুরা সহ বিভিন্ন অঞ্চলের বাঙালিদের মধ্যে প্রচলিত একটি স্লোগান। সাধারণত বিভিন্ন ধর্মীয় উৎসবের সময় এর সার্বজনীনতা বুঝাতে স্লোগানটি ব্যবহার করা হয়। বাংলাদেশে দুর্গাপূজার সময় এই স্লোগানটি বেশি ব্যবহার করা হয়। তবে ইসলামি পণ্ডিতরা স্লোগানটির বিরোধিতা করেন।  জনপ্রিয় সংস্কৃতি   সমালোচনা  কুষ্টিয়া ইসলামী বিশ্ববিদ্যালয়ের ভূতপূর্ব অধ্যাপক খোন্দকার আব্দুল্লাহ জাহাঙ্গীর বলেন, এটা বিশ্বাস করলে বা পালন করলে ঈমান নষ্ট হবে। জমিয়তে উলামায়ে ইসলাম বাংলাদেশের মহাসচিব নূর হুসাইন কাসেমী বলেন, ‘ধর্ম যার যার, উৎসব সবার’—এমন উক্তি বা বক্তব্য দেওয়া ইসলামবিরোধী।   আরও দেখুন   বাংলাদেশের উৎসবের তালিকা   তথ্যসূত্র    আরও পড়ুন     বিষয়শ্রেণী:স্লোগান বিষয়শ্রেণী:বাংলা শব্দ ও বাক্যাংশ
"দ্য আর্ল অফ মার'স ডটার" (রাউড ৩৮৭৯, চাইল্ড ২৭০) একটি ইংরেজি ভাষার লোকগান। সারসংক্ষেপ মারের আর্ল-এর কন্যা একটি সুন্দর পাখি দেখেছিল, এবং এটি যদি তার কাছে আসে তবে এটিকে একটি সোনার খাঁচায় রাখার প্রতিশ্রুতি দিয়েছিল। পাখিটি এসেছিল, এবং সেই রাতে তার শোবার ঘরে সে একটি রাজপুত্রে রূপান্তরিত হয়েছিল। রাজপুত্রের মা তাকে সেই আকারে রূপান্তরিত করে রেখেছিল। তারা একসাথে বসবাস করতে থাকে এবং সাতটি পুত্র সন্তান জন্মায়, কিন্তু রাজপুত্র সন্তানদের নিরাপদে তার মায়ের কাছে রেখে আসে। একজন প্রেম নিবেদনকারী কন্যার কাছে এসেছিল, কিন্তু কন্যা বলেছিল যে সে বিয়ে করতে চায় না বরং তার পাখির সাথে থাকতে চায়। কন্যার বাবা পাখির ঘাড় মুচড়ে দেওয়ার শপথ নিলে রাজপুত্র পালিয়ে যায়। রাজপুত্র নিজের মাকে দিয়ে তার অনেক লোক, তার পুত্র এবং নিজেকে বড় পাখিতে রূপান্তরিত করায়। এরপর সকলে কনের বিয়ের অনুষ্ঠানে আক্রমণ করে এবং কনেকে তুলে নিয়ে গেল। সংস্করণ জোসেফ জ্যাকবস তার ইংলিশ ফেয়ারি টেলস গ্রন্থে এর একটি গদ্য রূপ অন্তর্ভুক্ত করেছেন, যার নান আর্ল মারের কন্যা। ব্যালাডটিতে অনেক রূপকথার উপাদান রয়েছে।Joseph Jacobs, English Fairy Tales, "আর্ল মারের কন্যা" প্রেমিক পাখির রূপে আসে যা লোককথায় একটি সাধারণ মোটিফ, যাকে বলা হয় দ্য বার্ড লাভার। ব্যবহার হাওয়ার্ড পাইলের দ্য মেরি অ্যাডভেঞ্চারস অফ রবিন হুড-এ, অ্যালান-এ-ডেল এই গানটির একটি সংস্করণ গেয়েছেন, যেটি হল মে অ্যালেন'স ওয়েডিং। আরও দেখুন "দ্য ব্রাউন বিয়ার অফ নরওয়ে" তথ্যসূত্র  বিষয়শ্রেণী:চাইল্ড ব্যালাডস বিষয়শ্রেণী:ইংরেজি লোককথা বিষয়শ্রেণী:গানের বছর অজানা বিষয়শ্রেণী:অজ্ঞাত গীতিকারের গান
সাইয়্যেদ সদর আল-দীন দাশতকি বা সদর আদ-দ্বীন দাশতাকি ছিলেন একজন ইরানি শিয়া দার্শনিক এবং ধর্মতত্ত্ববিদ। তাকে শিরাজ দর্শন বিদ্যায়তন প্রতিষ্ঠাতা হিসাবে গণ্য করা হয়।   জন্ম সদর আল দ্বীন শিরাজের নিকটবর্তী দাশতাহ অঞ্চলে জন্মগ্রহণ করেন।  তাঁর পুরো নাম ছিল সাইয়্যেদ মুহাম্মদ বিন  মনসুর আল হুসাইনি আল দাশতাকি।  তিনি ৮২৯/১৯ জুন শিরাজে জন্মগ্রহণ করেন।  তিনি দাশতাকি পরিবারে প্রথম ব্যক্তি হিসেবে গণ্য হন যিনি দৃশ্যত শিয়া সম্প্রদায়ের কাছে স্বীকার করেছিলেন।  পুরজাবাদীর মতে, মনে হয় তিনি একজন জায়েদী ছিলেন।  তিনি জালাল-আল-দ্বীন দাওয়ানির সাথে শিয়াদের বৈধতা নিয়েও চ্যালেঞ্জ করেছিলেন। শিক্ষা দাশতকি তার চাচাতো ভাইয়ের সাথে শিক্ষিত হয়েছিলেন এবং তার সাথে আরবি সাহিত্য ও ইসলামী আইন শিখেছিলেন।  তিনি কওম আল দ্বীন আল-কুরবালির কাছে যুক্তিবাদী বিজ্ঞান অধ্যয়ন করেন।  সদর আদ-দ্বীন দার্শনিক আলোচনার সাথে পরিচয় করিয়ে দেওয়ার ক্ষেত্রে কুরবালির গুরুত্বপূর্ণ ভূমিকা ছিল, যেমন সাইয়্যেদ মুসলিম ফারসি ছিলেন, যিনি যুক্তি ও দর্শনে সদর আদ-দ্বীন এর শিক্ষক ছিলেন।  সদর আল দ্বীন বাড়ি নির্মাণে জড়িত ছিলেন। মনসুরিয়া মাদ্রাসা সদর আল-দীন একটি মাদ্রাসা নির্মাণ করেন এবং এটিকে তার ছেলের নাম দেন মনসুরিয়া।  কাকাইয়ের মতে এই মাদ্রাসাটি এখনও শিরাজে সক্রিয় রয়েছে। কর্ম রত্নবিদ্যার উপর রচিত জওয়াহের নামা কাতিবি কাজাভিনির শামসিয়্যাহ সম্পর্কে কুতুব আল দীন রাজীর টীকা কুতুব আল দীন রাজ্জাজ কমিন্টার সার্জ আল দিন আরমাস মেটলি আল আনোয়ার টীকা তাজরিদ আল-ইতিকাদ- কুশজির টীকা  ঈশ্বরের অস্তিত্ব ও তার গুণাবলী প্রমাণের একটি গ্রন্থ (রিসালাহ ফি ইথবাত আল ওয়াজিব ও সিফাতিহি)। মৃত্যু সদর আল দ্বীন শিরাজের শাসকের বিরুদ্ধে বিদ্রোহের নেতৃত্ব দেন ও শাসক কাসেম বে-এর আদেশে একদল তুর্কমান কর্তৃক নিহত হন।  তিনি ১৭ রমজান ৯০৩ হিজরী/৯ মে ১৪৯৮ খ্রীঃ তারিখে মারা যান।  আরও পড়ুন বিদাইউই, আহাব, "শিরাজের দার্শনিকদের স্বীকারোক্তিমূলক পরিচয় সম্পর্কে কিছু মন্তব্য: সদর আদ-দ্বীন দাশতাকি (মৃত্যু ৯০৩হিঃ/১৪৯৮ খ্রীঃ) এবং তার ছাত্র মোল্লা শামস আল-দিন খাফরি (৯৪২/১৫৩৫খ্রীঃ) এবং নাজম আল-দিন মাহমুদ নায়ারি (৯৪৮/১৫৪১), ইশরাক ৫ (২০১৪): ৬১–৮৫।  তথ্যসূত্র  বিষয়শ্রেণী:ইসলাম বিষয়শ্রেণী:দার্শনিক বিষয়শ্রেণী:মুসলিম বিষয়শ্রেণী:১৪৯৮-এ মৃত্যু বিষয়শ্রেণী:ইরানি মুসলিম বিষয়শ্রেণী:ইরানি দার্শনিক বিষয়শ্রেণী:মুসলিম দার্শনিক
কমলাবুক হরিয়াল (ইংরেজি: Orange-breasted Green Pigeon or Orange-breasted Pigeon) কোলাম্বিডি পরিবারভুক্ত একটি পাখি। এটি হরিয়ালের একটি প্রজাতি। পাখিটির বৈজ্ঞানিক নাম Treron bicinctus। কমলাবুক হরিয়াল বাংলাদেশের দুর্লভ আবাসিক পাখি।কমলাবুক হরিয়াল - প্রথম আলো (০৭ সেপ্টেম্বর, ২০১৫)   বর্ণনা  কমলাবুক হরিয়াল জালালি কবুতরের চেয়ে আকারে কিছুটা ছোট। ঠোঁটের আগা থেকে লেজের ডগা পর্যন্ত প্রায় ২৯ সেন্টিমিটার। ওজন ১৫৫ থেকে ১৯৪ গ্রাম। পুরুষ ও স্ত্রীর দেহের রঙে পার্থক্য রয়েছে। পুরুষের কপাল হলদে-সবুজ, মাথার চাঁদি থেকে ঘাড়ের নিচ পর্যন্ত নীলচে-ধূসর। পিঠ ও ডানার ওপরটা জলপাই-সবুজ। ডানার কিছু পালকের প্রান্ত হলুদ। উড়লে ডানার পালকের তলার ধূসর রং চোখে পড়ে। পিঠের নিচ ও লেজের সংযোগস্থলের ওপরটা দারুচিনি রঙের। লেজের ওপরটা ধূসর, আগা ফিকে। মুখমণ্ডল হলদে-সবুজ, গলা বেগুনি ও বুক উজ্জ্বল কমলা। পেট হলদে-সবুজ ও লেজের তলা কমলা। স্ত্রী হরিয়ালের দেহের ওপরটা জলপাই-সবুজ ও নিচটা হলদে-সবুজ। মুখমণ্ডল হলদে-সবুজ। লেজের পেটে দারুচিনি ও ধূসরের প্রাধান্য এবং নিচটা হালকা কমলা। স্ত্রী ও পুরুষনির্বিশেষে ঠোঁট নীলচে-সবুজ এবং পা ও পায়ের পাতা গাঢ় গোলাপি। চোখের মণির বাইরের বলয় লালচে ও ভেতরেরটা গাঢ় নীল। অপ্রাপ্তবয়স্ক পাখি দেখতে মায়ের মতো।   স্বভাব-প্রকৃতি ও খাদ্যাভ্যাস  হরিয়াল মূলত চট্টগ্রাম ও সিলেট বিভাগের মিশ্র চিরসবুজ বন এবং খুলনা বিভাগের সুন্দরবনের বাসিন্দা। সাধারণত একাকী, জোড়ায় বা ছোট দলে বিচরণ করে। আবার অন্যান্য সবুজ কবুতরের দলেও একসঙ্গে বিচরণ করতে দেখা যায়। বট, পাকুড়, ডুমুর, পাকা খেজুর, বড়ই ও এ-জাতীয় ছোট ফল পছন্দ করে। ফলে ভরা গাছের উঁচু শাখায় ধীরে ধীরে হেঁটে হেঁটে ফল ও বিচি খায়। খুব ভোরে খেজুরের রসও খেতে দেখা যায়। সকাল ও সন্ধ্যায় বেশি সক্রিয় থাকে। তবে ভরদুপুরেও খাবার খেতে দেখা যায়। দ্রুত ডানা নেড়ে বেশ জোরে সোজা পথে ওড়ে। নিচু স্বরে শিস দেওয়ার মতো করে ডাকে।   প্রজনন  মার্চ থেকে সেপ্টেম্বর প্রজননকাল। এ সময় গাছের ডালে কাঠি-কুটি দিয়ে বাসা বানায়। এদের বাসা ঘুঘুর থেকে কম ঢিলেঢালা, বেশি গভীর ও বাসার কিনারা ওপরের দিকে ওঠানো। বাসা তৈরি হলে স্ত্রী তাতে দুটো সাদা রঙের ডিম পাড়ে ও দুজনেই পালাক্রমে ডিমে তা দেয়। ডিম ফোটে ১২ থেকে ১৪ দিনে। বাবা-মা দুজনেই বাচ্চাদের খাইয়েদাইয়ে বড় করে তোলে। থাম্ব|পুরুষ কমলাবুক হরিয়াল, সুন্দরবন, ভারত   তথ্যসূত্র   বিষয়শ্রেণী:বাংলাদেশের পাখি বিষয়শ্রেণী:১৮৪০-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:শ্রীলঙ্কার পাখি
পঞ্চানন বা পঞ্চানন্দ বা পাঁচু ঠাকুর বাংলার এক খ্যাতিমান লৌকিক দেবতা। লোকবিশ্বাসে ইনি মহাদেব শিবের এক অর্বাচীন রূপ; অন্যমতে, ইনি শিবের পুত্র। মূলত গ্রামরক্ষক, শিশুরক্ষক রূপে পঞ্চানন পূজিত হন; তবে সন্তানদাতা, শস্যদেবতা হিসাবেও বাঙালি হিন্দু সমাজে তার পূজার প্রচলন আছে। রক্তবর্ণ পঞ্চাননের মুণ্ড-মূর্তি ও ঘট প্রতীক পূজিত হয়।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ৪৮৬  মূলত রাঢ়-বঙ্গের উত্তর ও দক্ষিণ চব্বিশ পরগনা, হাওড়া-হুগলী-কলকাতা, বর্ধমান, নদিয়া ও বাঁকুড়াতে এঁর পূজা হয়ে থাকে। দক্ষিণ চব্বিশ পরগনার বজবজ ২ নং ব্লকের নোদাখালি থানার অন্তর্গত কামরা গ্রামে পঞ্চাননতলা নামক স্থানে পঞ্চানন ঠাকুর একটি সুবিশাল তেতুল গাছের তলায় প্রায় দীর্ঘ ১৮০ বছরেরও বেশি সময় প্রতিষ্ঠিত। তাছাড়া, ফলতা এলাকার দিগেশ্বর গ্রামে প্রায় ৩০০ বছরের ও বেশি পুরনো পঞ্চানন ঠাকুর প্রতিষ্ঠিত রয়েছে।  বৈশিষ্ট্য  মহাদেব শিবের সঙ্গে পঞ্চানন ঠাকুরের দেহাকৃতি ও বেশভূষার সাদৃশ্য আছে, তবে উভয়ের রূপকল্পনায় পার্থক্যও বিদ্যমান। পঞ্চাননের গাত্রবর্ণ লাল এবং চোখমুখের ভঙ্গি রুদ্ররূপী; বেশ বড় গোলাকার ও রক্তাভ তিনটি চোখ ক্রোধোদ্দীপ্ত। প্রশস্ত ও কালো টিকালো নাক, দাড়ি নেই, গোঁফ কান অবধি বিস্তৃত। মাথায় পিঙ্গলবর্ণের জটা চূড়া করে বাঁধা এবং তার মধ্যে জটা কিছু বুকে পিঠে ছড়ানো। কানে ধুতুরা ফুল।  উর্ধাঙ্গ অনাবৃত; নিম্নাঙ্গ বাঘছাল পরিহিত, আবার স্থানবিশেষে কাপড় পরানো থাকে। তবে গলায় ও হাতে বেশ বড় পঞ্চমুখী রুদ্রাক্ষমালা থাকে। হাতে ত্রিশূল ও ডমরু; পায়ে খড়ম এবং মাথায় বা দেহের উপর সাপ বিদ্যমান। পাশে থাকে পঞ্চরংয়ের বা পাঁচমুখো গাঁজার কলকে।  এঁর অনুচর হলেন লৌকিক দেবতা জরাসুর ও ধনুষ্টংকার নামক দুজন অপদেবতা। এঁর সঙ্গে থাকে মামদো ভূত, ঘোড়া, বাঘ প্রভৃতি।  গ্রামদেবতা রূপে মন্দিরমধ্যে কিংবা গাছতলায় শনি ও মঙ্গলবারে ইনি পূজিত হন; কোথাও মাটির মূর্তিতে, কোথাও শিলা বা ঘটের প্রতীকে। শিশুদের ধনুষ্টংকার এবং গর্ভস্থ শিশু রক্ষা করা বা নষ্ট ভ্রূণ থেকে প্রসূতিকে রক্ষা করা পঞ্চাননের কাজ। তার উদ্দেশ্যে ছাগবলির প্রচলন আছে।  উল্লেখ্য, রাঢ়-বাংলার মুখ্য লোকদেবতা ধর্মঠাকুর ক্রমে ভাগীরথী প্রবাহের নিম্নধারার জনসংস্কৃতিতে পঞ্চানন রূপের ভিতর দিয়ে পরিপূর্ণ শিবমূর্তিতে রূপান্তরিত হয়েছেন। ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ২৫১-২৫৪   কাব্যে উল্লেখ  মধ্যযুগীয় বেশকিছু মঙ্গলকাব্য-এর পুঁথিতে পঞ্চানন ঠাকুরের উল্লেখ দৃষ্ট হয়। দ্বিজ দুর্গারাম রচিত পঞ্চাননমঙ্গল সংগীতাংশে আছে, "পঞ্চমুখে গান কর ত্রিলোচন।"  রূপরামের ধর্মমঙ্গলে আছে,  "কামারহাটে পঞ্চানন্দ বন্দে জোড় হাতে। ছেলেদের জন্য কত মেয়ে ওষুধ যায় খেতে।"  'তারকেশ্বর শিবতত্ত্ব' নামক মধ্যযুগীয় কাব্যাংশে আছে, "পঞ্চানন দেব প্রায় অশ্বত্থ তলায়। মধ্যমাঠে সরোবর তীর দেখা যায়।।" বাংলার লৌকিক ধর্মসংগীত, তৃপ্তি ব্রহ্ম, পৃষ্ঠা: ২৪৭-২৪৮  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:পশ্চিমবঙ্গের সংস্কৃতি বিষয়শ্রেণী:হিন্দু লৌকিক দেবদেবী বিষয়শ্রেণী:বাংলার লৌকিক দেবদেবী
মাধবচন্দ্র চট্টোপাধ্যায় ( ২৩ মে ১৮২৯ – ২৩ মে ১৯০৫) ছিলেন একজন বাঙালি প্রকৌশলী, গণিতজ্ঞ ও জ্যোতির্বিদ। তার পরিচিতি মূলতঃ বিশুদ্ধ সিদ্ধান্ত পঞ্জিকা সম্পাদনা ও প্রকাশনার জন্য।   সংক্ষিপ্ত জীবনী  মাধবচন্দ্র চট্টোপাধ্যায়ের জন্ম ১৮২৯ খ্রিস্টাব্দের ২৩ মে (১২৩৬ বঙ্গাব্দের ৯ জ্যৈষ্ঠ) ব্রিটিশ ভারতের অধুনা পশ্চিমবঙ্গের হুগলি জেলার নন্দীগ্রামে। পড়াশোনার শেষে তিনি ওভারসিয়ারের চাকরি পান এবং সেই সূত্রে তিনি ওড়িশায় যান। সেখানে চাকুরির পাশাপাশি জ্যোতিষবিদ্যা আয়ত্ত করেন। ওভারসিয়ার থেকে তিনি পরে কর্মজীবনে সহকারী ইঞ্জিনিয়ার হন এবং ১২৯৫ বঙ্গাব্দে(১৮৮৮ খ্রিস্টাব্দে) অবসর নিয়ে কলকাতায় ফিরে আসেন। সেসময় প্রখ্যাত সংস্কৃত পণ্ডিত মহামহোপাধ্যায় মহেশচন্দ্র ন্যায়রত্ন সঠিক গণনায় বাংলা পঞ্জিকা প্রকাশ করার জন্য বলেন। মাধবচন্দ্র আশুতোষ মিত্রের সহায়তায় সে কাজে মনোযোগী হন। প্রচলিত সূর্যসিদ্ধান্তের সংস্কার ঘটিয়ে নৌ-সারণী অনুসরণে তিনি সম্পূর্ণ বিজ্ঞানসম্মত উপায়ে নক্ষত্রাদি নির্ভুলভাবে গণনা করেন। ফলস্বরূপ ১৮৯০ খ্রিস্টাব্দে  তারই সম্পাদনায় প্রকাশিত হয় বিশুদ্ধ সিদ্ধান্ত পঞ্জিকা। প্রসঙ্গত উল্লেখযোগ্য এই যে, বিজ্ঞানী মেঘনাদ সাহার নেতৃত্বে ভারতের “পঞ্জিকা সংস্কার কমিটি” যে “রাষ্ট্রীয় পঞ্চাঙ্গ” তৈরি  করেন, তার সাথে বিশুদ্ধ সিদ্ধান্ত পঞ্জিকার গণনায় মিল আছে।  মৃত্যু  মাধবচন্দ্র চট্টোপাধ্যায় (১৯০৫ খ্রিস্টাব্দের ২৩ মে) ১৩১২ বঙ্গাব্দের ৯ই জ্যৈষ্ঠ পরলোক গমন করেন।    তথ্যসূত্র   বিষয়শ্রেণী:১৮৩০-এ জন্ম বিষয়শ্রেণী:১৯০৫-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:বাঙালি গণিতবিদ বিষয়শ্রেণী:১৯শ শতাব্দীর হিন্দু
হুয়াসি মসজিদ () চীনের গানসু প্রদেশের লিনশিয়া শহরে অবস্থিত একটি মসজিদ। এটি মিং রাজবংশের চেংহুয়া সম্রাটের (শাসনকাল: ১৪৬৫–১৪৮৭) সময় নির্মিত হয়েছিল।  মসজিদটির নকশা বৌদ্ধ মন্দির ও রাজপ্রাসাদের স্থাপত্যশৈলী থেকে অনুপ্রাণিত। এটি নির্মাণ করেছিলেন পশ্চিম ফিনিক্স উড শহরে বসবাসকারী মুসলমানেরা, যা বর্তমানে লিনশিয়ার বাফাং এলাকা নামে পরিচিত।  ১৯২৮ সালে গানসুতে মুসলিম সংঘাতের সময় মা ঝোংইং এর বিদ্রোহের ফলে মসজিদটি আগুনে পুড়ে যায়। পরে, ১৯৪১ সালে মসজিদটি পুনর্নির্মাণ করা হয়। পুনর্গঠনের পর এর আয়তন ছিল প্রায় ৫ মু (প্রায় ৩,৩০০ বর্গমিটার), এবং এতে একসঙ্গে প্রায় ২,০০০ মুসল্লি নামাজ আদায় করতে পারতেন।  আরও দেখুন  চীনে ইসলাম  চীনের মসজিদগুলোর তালিকা  লিনশিয়া হুই স্বায়ত্তশাসিত প্রশাসনিক অঞ্চল  তথ্যসূত্র  বিষয়শ্রেণী:১৫শ শতকের এশিয়ার মসজিদ বিষয়শ্রেণী:লিনশিয়া হুই স্বায়ত্তশাসিত প্রশাসনিক অঞ্চল বিষয়শ্রেণী:মিং রাজবংশের স্থাপত্য বিষয়শ্রেণী:গানসুর মসজিদ বিষয়শ্রেণী:১৫শ শতাব্দীর মসজিদ বিষয়শ্রেণী:চীনের মসজিদ
২০২২–২৩ সন্তোষ ট্রফি হল ভারতের রাজ্য ফুটবল অ্যাসোসিয়েশনগুলির মধ্যে অনুষ্ঠিত সর্বোচ্চ প্রতিযোগিতা সন্তোষ ট্রফির ৭৬তম আসর।  এই মরসুমে সর্বভারতীয় ফুটবল ফেডারেশন আঞ্চলিক বাছাইপর্ব পদ্ধতি পরিত্যাগ করে ৩৬টি দলকে ৬টি দলের ৬টি গ্রুপে ভাগ করে প্রথম পর্ব আয়োজন করেছিল। এআইএফএফ সৌদি আরব ফুটবল ফেডারেশন-এর সাথে একটি মৌ চুক্তি স্বাক্ষর করে ও ঠিক হয় যে নক-আউট পর্বের খেলাগুলি সৌদি আরবের মাঠে অনুষ্ঠিত হবে।  প্রথম পর্ব বাছাইকৃত ৬টি গ্রুপের শ্রেষ্ঠ ৯টি দল অর্থাৎ প্রতিটি গ্রুপের ৬টি গ্রুপ চ্যাম্পিয়ন ও ৩টি শ্রেষ্ঠ গ্রুপ রানার্স-আপ দল চূড়ান্ত পর্বে উত্তীর্ণ হয়েছিল। এছাড়া চূড়ান্ত পর্বে রেলওয়ে, সার্ভিসেস ও চূড়ান্ত পর্বের আয়োজক দল (ড্র দেখুন) সরাসরি সুযোগ পেয়েছিল। নিম্নে (H) দ্বারা নির্দিষ্ট গ্রুপের আয়োজক দলকে চিহ্নিত করা হয়েছে।  গ্রুপ ১  গ্রুপ ২  গ্রুপ ৩  গ্রুপ ৪  গ্রুপ ৫  গ্রুপ ৬  দ্বিতীয় স্থানাধিকারী দলগুলির অবস্থান  ড্র সন্তোষ ট্রফির ৭৬তম সংস্করণের জন্য আনুষ্ঠানিক ড্র ১৯ জানুয়ারী ২০২৩-এ এআইএফএফ সদর দফতর ফুটবল হাউস, নয়াদিল্লিতে এআইএফএফের মহাসচিব ডঃ শাজি প্রভাকরণের সহায়তার সাথে অনুষ্ঠিত হয়েছিল।  রেলওয়ে, সার্ভিসেস, চুড়ান্ত পর্বের আয়োজক দল ওড়িশা এবং প্রথম পর্ব থেকে উত্তীর্ণ ৯টি অর্থাৎ মোট ১২টি দলকে ৬টি দলের দুটি গ্রুপে বিভক্ত করা হয়। ওড়িশার ভুবনেশ্বর শহরকে অন্তিম পর্বের আয়োজক নির্ধারণ করা হয়।  অন্তিম পর্ব মাঠ ভুবনেশ্বর শহরের তিনটি মাঠে ম্যাচগুলি আয়োজন করা হয়:  ওড়িশা ফুটবল অ্যাসোসিয়েশন ৭ম ব্যাটেলিয়ন গ্রাউন্ড   কলিঙ্গ স্টেডিয়াম  ক্যাপিটাল ফুটবল এরিনা  গ্রুপ এ  গ্রুপ বি  নক-আউট পর্ব বন্ধনী  সেমি-ফাইনাল  তৃতীয় স্থান নির্ধারণী  ফাইনাল   ম্যাচসেরা: রবিন যাদব (কর্ণাটক)  কর্ণাটক ৫৪ বছর পর পুনরায় সন্তোষ ট্রফি চ্যাম্পিয়ন হয়।  পরিসংখ্যান সর্বোচ্চ গোলদাতা অব.খেলোয়াড়দলগোলনরহরি শ্রেষ্ঠা পশ্চিমবঙ্গ নিজো গিলবার্ট কেরালারবিন যাদব কর্ণাটক আরিফ শেখমহারাষ্ট্র অজয় সিংদিল্লিসূত্র:এআইএফএফ  তথ্যসূত্র  বিষয়শ্রেণী:২০২২–২৩ সন্তোষ ট্রফি বিষয়শ্রেণী:সন্তোষ ট্রফির মৌসুম বিষয়শ্রেণী:ভারতে ফুটবল
মিলতোন গিমেনেস (, ; জন্ম: ১২ আগস্ট ১৯৯৬) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে আর্জেন্টিনার পেশাদার ফুটবল লিগের শীর্ষ স্তর আর্জেন্টিনীয় প্রথম বিভাগের ক্লাব বোকা জুনিয়র্সের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৬ সালে, গিমেনেস আর্জেন্টিনা অনূর্ধ্ব-২৩ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন মিলতোন গিমেনেস ১৯৯৬ সালের ১২ই আগস্ট তারিখে আর্জেন্টিনার গ্রান্দ বুর্গে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গিমেনেস আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৬ সালে তিনি আর্জেন্টিনা অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ              বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:ক্লাব আতলেতিকো বানফিল্ডের ফুটবলার বিষয়শ্রেণী:লিগা এমএক্সের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বুয়েনোস আইরেস প্রদেশের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
সগিনা মাহাতো  ১৯৭০ সালে মুক্তিপ্রাপ্ত একটি বাংলা চলচ্চিত্র । শ্রী জে কে কাপুর প্রযোজিত এবং তপন সিংহ পরিচালিত এই ছবিতে অভিনয় করেছেন দিলীপ কুমার এবং সায়রা বানু । চলচ্চিত্রটি ১৯৪২-৪৩ শ্রমিক আন্দোলন ও শিলিগুড়ির একটি কারখানার ট্রেড ইউনিয়ন নেতা সগিনা মাহাতোর বাস্তব ঘটনার উপর ভিত্তি করে তৈরি। এটি ৭ম মস্কো আন্তর্জাতিক চলচ্চিত্র উৎসবে প্রদর্শিত করা হয়।  দার্জিলিঙের কাছে কার্সিয়াঙে ছবিটির শুটিং হয়। একই অভিনয় শিল্পী সহ তপন সিংহ এর পরিচালনায় ও একই প্রযোজক গণ ছবিটি ১৯৭৪ সালে সাগিনা নামে হিন্দি ভাষায় পুনঃনির্মাণ করেন, যদিও সেটি সফল হয়নি।  চলচ্চিত্রটিতে সঙ্গীত প্রদান করেন কিংবদন্তি নেপথ্য গায়ক অনুপ ঘোষাল।   পটভূমি   এটি ব্রিটিশ রাজের সময় ভারতের উত্তর-পূর্ব অঞ্চলের একজন চা বাগানের শ্রমিক নেতার গল্প। সগিনা মাহাতো শ্রমিকদের অধিকারের জন্য লড়াই করেন এবং ব্রিটিশ মনিবদের অত্যাচারের মুখোমুখি হওয়ার সাহস পান। তাঁকে সাহায্য করেন অমল নামক একজন কমিউনিস্ট যে দরিদ্র ও ছিন্নমূল জনসাধারণের কথা তুলে ধরতে সেখানে আসেন। একজন বিদেশি অমল, সগিনাকে একজন নেতায় পরিণত করেছিল এবং এইভাবে তার সামাজিক শ্রেণিবিন্যাসের বিস্তারিত, উপযোগী, কোডিফাই, আনুমানিকভাবে তাকে জনগণ থেকে বিচ্ছিন্ন করেছিল। ১৮ জানুয়ারি ১৯৫৮ সালে দেশ পত্রিকায় প্রকাশিত গৌরকিশোর ঘোষের গল্পটি শ্রমিকদের প্রতি অশ্লীলতা, অন্যায় ও বঞ্চনার মতন সমস্যাগুলোকে তুলে ধরে।   শিল্পী ও চরিত্র    সগিনা মাহাতো চরিত্রে দিলীপ কুমার  ললিতার চরিত্রে সায়রা বানু  অনিল চট্টোপাধ্যায়  রমি চৌধুরী  স্বরূপ দত্ত  সুমিতা সান্যাল  কল্যাণ চট্টোপাধ্যায়  ভানু বন্দ্যোপাধ্যায়   পুরস্কার   ১৯৭১ সালে বাংলা চলচ্চিত্র সাংবাদিক সমিতি পুরস্কার (বিএফজেএ)   সেরা অভিনেতা: দিলীপ কুমার  পার্শ্ব চরিত্রে সেরা অভিনেতা: অনিল চ্যাটার্জি  শ্রেষ্ঠ শিল্প নির্দেশনা: সুনীতি মিত্র  সেরা সঙ্গীত: তপন সিংহ  সেরা পুরুষ নেপথ্য গায়কের পুরস্কার: অনুপ ঘোষালBFJA Awards   ৮ম মস্কো আন্তর্জাতিক চলচ্চিত্র উৎসব   শ্রেষ্ঠ আফ্রো-এশীয় চলচ্চিত্র   আরও দেখুন    ভারতে চায়ের ইতিহাস   তথ্যসূত্র    সাগিনা মাহাতো, প্রচারমূলক পুস্তিকা (1970) ব্রিটিশ লাইব্রেরী   বহিঃসংযোগ    Gomolo.in-এ সগিনা মাহাতো    বিষয়শ্রেণী:তপন সিংহ পরিচালিত চলচ্চিত্র বিষয়শ্রেণী:১৯৭০-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:শ্রমিক আন্দোলন নিয়ে চলচ্চিত্র বিষয়শ্রেণী:চায়ের ইতিহাস বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:সত্য ঘটনা অবলম্বনে ভারতীয় চলচ্চিত্র বিষয়শ্রেণী:১৯৪০-এর দশকের পটভূমিতে চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ভারতের চা শিল্প বিষয়শ্রেণী:বাংলা ভাষার ভারতীয় চলচ্চিত্র
পিরোজপুর-৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি পিরোজপুর জেলায় অবস্থিত জাতীয় সংসদের আসন ছিল।Nohlen, D, Grotz, F & Hartmann, C (2001) Elections in Asia: A data handbook, Volume I, p536 ISBN 019924958   সীমানা    ইতিহাস  পিরোজপুর-৪ আসনটি ১৯৮৬ সালের তৃতীয় জাতীয় সংসদ নির্বাচনের সময় গঠিত হয়েছিল। ১৯৮৮ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৮৬এম এ জব্বারজাতীয় পার্টি (এরশাদ)আসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:পিরোজপুর জেলার জাতীয় সংসদীয় বিলুপ্ত আসন বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:১৯৮৮-এ বিলুপ্ত বিষয়শ্রেণী:পিরোজপুর জেলা
নেদারল্যান্ডস এন্টিলস (ওলন্দাজ: Nederlandse Antillen ; Papiamentu: Antia Hulandes) Papiamentu/Ingles Dikshonario, Ratzlaff, Betty; p. 11  নেদারল্যান্ডস রাজ্যের একটি সাংবিধানিক রাষ্ট্র ছিল। রাষ্ট্রটি ক্যারিবিয়ান সাগরের কিছু দ্বীপপুঞ্জ অঞ্চল নিয়ে গঠিত ছিল। দ্বীপপুঞ্জটি ডাচ এন্টিলস নামেও পরিচিত ছিল। নেদারল্যান্ডস এন্টিলস গঠিত হয় ১৯৫৪ সালে ডাচ উপনিবেশ কিউরাসাও এবং অধীনস্থ এলাকা থেকে স্বায়ত্তশাসন প্রদানের জন্য এবং ২০১০ সালে বিলুপ্ত করা হয়।   ভৌগোলিক জোট   নেদারল্যান্ডস এন্টিলসের দ্বীপসমূহ লেজার এন্টিলস দ্বীপ চেইনের একটি অংশ। এটি দুটি ক্ষুদ্রতর দ্বীপপুঞ্জ গ্রুপে বিভক্ত, যার উত্তর গ্রুপটি লীওয়ার্ড দ্বীপপুঞ্জের অংশ এবং পশ্চিম গ্রুপটি লীওয়ার্ড এন্টিলসের অংশ।  উইনওয়ার্ড দ্বীপপুঞ্জে এর কোন অংশ নেই।   লেসার এন্টিলসে এর অবস্থান    লীওয়ার্ড এন্টিলসে এর অবস্থান    জলবায়ু    ইতিহাস    বিলুপ্তি    রাজনৈতিক জোট    পতাকা  নাম  রাজধানী  আয়তন  মুদ্রা দাপ্তরিক ভাষা মন্তব্য border|40x40px কিউরাসাও Willemstad444 নেদারল্যান্ডস এন্টিলসীয় গিল্ডার ওলন্দাজ ও পাপিয়ামেন্টো নেদারল্যান্ডস এন্টিলসের রাজধানী border|40x40px বোনাইর Kralendijk294 মার্কিন ডলার ওলন্দাজ ও পাপিয়ামেন্টো border|40x40px সিন্ট মার্টেন ফিলিসবার্গ34 নেদারল্যান্ডস এন্টিলসীয় গিল্ডার ওলন্দাজ ও ইংরেজি Were parts of the island territory of the Windward islands until 1 January 1983 border|40x40px সিন্ট এউস্তাতিউস Oranjestad21 মার্কিন ডলার ওলন্দাজ ও ইংরেজি  border|40x40px সাবা 13 মার্কিন ডলার ওলন্দাজ ও ইংরেজি  border|40x40px আরুবা Oranjestad193 আরুবান ফ্লোরিন ওলন্দাজ ও পাপিয়ামেন্টো Seceded on 1 January 1986 border|40x40px  Willemstad999   আরও দেখুন   ব্রিটিশ ওয়েস্ট ইন্ডিজ  ড্যানিশ ওয়েস্ট ইন্ডিজ  ফ্রেঞ্চ ওয়েস্ট ইন্ডিজ  স্প্যানিশ ওয়েস্ট ইন্ডিজ  নেদারল্যান্ডস এন্টিলস সম্পর্কিত নিবন্ধের তালিকা   টীকা    তথ্যসূত্র   Borman, সি (2005) Het Statuut voor het Koninkrijk, Deventer: ক্লুঅয়ের.  Oostindie, G. এবং Klinkers আই (2001) Het Koninkrijk inde Caraïben: een korte geschiedenis ভ্যান het Nederlandse dekolonisatiebeleid 1940-2000. আমস্টারডাম: আমস্টারডাম বিশ্ববিদ্যালয় প্রেস.   বহিঃসংযোগ    সরকার  GOV.an  – Main governmental site  Antillenhuis  – Cabinet of the Netherlands Antilles' Plenipotentiary Minister in the Netherlands  Central Bank of the Netherlands Antilles  সাধারণ তথ্য     Netherlands Antilles from UCB Libraries GovPubs      ইতিহাস     Method of Securing the Ports and Populations of All the Coasts of the Indies from 1694. The last five pages of the book are about life, economy and culture of the Netherlands Antilles.  বিষয়শ্রেণী:ইংরেজি ভাষী দেশ ও অঞ্চল বিষয়শ্রেণী:লিওয়ার্ড দ্বীপ (ক্যারিবীয়) বিষয়শ্রেণী:১৯৫৪-এ প্রতিষ্ঠিত রাষ্ট্র ও অঞ্চল বিষয়শ্রেণী:ছোট দ্বীপ উন্নয়নশীল রাষ্ট্র
মোঃ সোহরাব উদ্দিন বাংলাদেশের কিশোরগঞ্জ জেলার একজন রাজনীতিবিদ। সোহরাব কিশোরগঞ্জ-২ আসনের সাবেক সাংসদ, যিনি ২০১৪ সালের নির্বাচনে আওয়ামী লীগ মনোনীত সংসদ সদস্য নির্বাচিত হয়েছিলেন। তারপর ২০২৪ সালের নির্বাচনে স্বতন্ত্র প্রার্থী হিসেবে ঈগল প্রতীকে সংসদ সদস্য নির্বাচিত হন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন মোঃ সোহরাব উদ্দিন ১ জুন ১৯৫৬ সালে কিশোরগঞ্জ জেলায় জন্মগ্রহণ করেন। তিনি বি.কম এ স্নাতক (পাশ) করে আইন বিষয়ে ডিগ্রি অর্জন করেছে।   রাজনৈতিক ও  কর্মজীবন মোঃ সোহরাব উদ্দিন রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন। এবং তিনি সংসদে ট্রেজারি বেঞ্চের সদস্য।   আরও দেখুন  দশম জাতীয় সংসদ নির্বাচন, ২০১৪  দশম জাতীয় সংসদ সদস্যদের তালিকা  একাদশ জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা  তথ্যসূত্র  বহিঃসংযোগ  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:দশম জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৫৬-এ জন্ম বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য